text: След успеха на парчетата "Да не спим", "Fiesta" "Нямат любов", отново е време за певицата Yoana, този път обаче в комбинация с Venci Venc', да се изкачи по върховете на класациите.
  Колаборацията им е озаглавена "Счупена любов", а зад песента стои международен екип - румънският продуцент Monoir (Chris Tarcea), една от най-успешните шведски авторки – Cazzi Opeia (Moa Anna Carlebecker), а от българска страна Валентина от 4Magic и самият Venci Venc', който е и автор на текста.
  Заедно, те създават песента по време на първия международен творчески лагер за писане на песни в България – Sofia Songwriting Camp, чието второ издание предстои в началото на октомври.
  Видеото към "Счупена любов", режисирано и заснето от екипа Стефан Маринов – Buddubbaz и Петко Андонов, е в стил късометражна любовна драма, която с леко намигване поставя Yoana в ролята на най-скъпия трофей от луксозната колекция на своя мъж, a Venci Venc' - в нейния любим спасител.